સુરેન્દ્રનગર જિલ્લામાં ગત વર્ષે અતિવૃષ્ટીમાં ખેડૂતોનો મરો થયો હતો. જયારે આ વર્ષે અમુક ગામોમાં વાવણી લાયક વરસાદ પણ ન થતા ખેડૂતો મૂંઝાયા છે. ધ્રાંગધ્રા તાલુકાના નારીચાણા, મોટા અંકેવાળીયા અને ગુજરવદી ગામના ખેડૂતોએ કલેકટર કચેરીમાં લેખીત રજૂઆત કરી પાક વીમાની સહાયની રકમ આપવા માંગ કરી હતી. રજૂઆત કરતા મુકેશભાઇ પટેલ, ચમનલાલ ભુદરભાઇ, હર્ષદભાઇ, રાકેશભાઇ, સુખદેવભાઇ સહિતનાઓએ જણાવ્યુ કે, ધ્રાંગધ્રા તાલુકાના નારીચાણા, મોટા અંકેવાળીયા અને ગુજરવદીને બાદ કરતા મોટાભાગના ગામો પાસેથી કેનાલ પસાર થતા ખેડૂતો તેમાંથી પાણી મેળવે છે. પરંતુ અમારે વરસાદ આધારીત ખેતી પર આધાર રાખવો પડે છે. આ વર્ષે હજુ વરસાદ પૂરતો પડયો ન હોવાથી ખેડૂતો પરેશાન છે.